**Ministru kabineta noteikumu projekta** **“Par Ministru kabineta 2005. gada 5. aprīļa noteikumu Nr. 223 “Eksporta veicināšanas padomes nolikums” atzīšanu par spēku zaudējušiem”
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Par Ministru kabineta 2005. gada 5. aprīļa noteikumu Nr. 223 “Eksporta veicināšanas padomes nolikums” atzīšanu par spēku zaudējušiem” ir izstrādāts pamatojoties uz Valsts pārvaldes iekārtas likuma 13.pantu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2005. gada 5. aprīlī tika apstiprināti Ministru kabineta noteikumi Nr. 223 “Eksporta veicināšanas padomes nolikums”, kas nosaka eksporta veicināšanas padomes (turpmāk – padomes) sastāvu, funkcijas, tiesības, kā arī darbības principus. Padome tika izveidota ar mērķi, lai nodrošinātu eksporta veicināšanas programmas 2005. – 2009. gadam (apstiprināta ar Ministru kabineta 2004. gada 14. oktobra rīkojumu Nr. 755) izpildes uzraudzību. Ņemot vērā to, ka minētā programma ir noslēgusies un 2009. gada 19. jūnijā ar Ministru kabineta rīkojumu Nr. 413 ir apstiprinātas pamatnostādnes “Par Latvijas preču un pakalpojumu eksporta veicināšanas un ārvalstu investīciju piesaistes pamatnostādnēm 2010.–2016. gadam”, kas zaudējušās spēku ar 2013.gada 17.jūnija Ministru kabineta noteikumiem Nr. 249 “Par Latvijas preču un pakalpojumu eksporta veicināšanas un ārvalstu investīciju piesaistes pamatnostādnēm 2013.–2019.gadam” (turpmāk – eksporta pamatnostādnes). Eksporta pamatnostādņu mērķis ir veidot vienotu, dinamisku, uz ciešu sadarbību balstītu eksporta veicināšanas un investīciju piesaistes procesu, kurā ar noteiktu atbildību un kompetenci darbojas visas iesaistītās puses, līdz ar to iepriekš minētie 2005.gada 5.aprīļa Ministru kabineta noteikumi Nr.223 “Eksporta veicināšanas padomes nolikums” ir zaudējuši aktualitāti.  |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Noteikumu projektam nav ietekmes uz sabiedrību, tautsaimniecības attīstību un administratīvo slogu, jo padome nedarbojas. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts nerada ietekmi uz valsts budžetu un pašvaldību budžetiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts nerada ietekmi uz spēkā esošo tiesību normu sistēmu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar, jo ar noteikumu projektu nav plānots būtiski mainīt esošo regulējumu vai paredzēt ieviest jaunas politikas iniciatīvas. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Noteikumu projekts šo jomu neskar. |

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

Baltābola 67013271

Ilze.Baltabola@em.gov.lv